[{"text_idx": "#000000", "text": "Spordivo\u0303istlustega manipuleerimise vastu vo\u0303itlemise kord\nLippude ja vimplite kandmise eeskiri"}, {"text_idx": "#000003", "text": "Nii 29er kui 49er klassis saabuvad Eesti vo\u0303istkondadele teravat konkurentsi pakkuma Soome purjetajad. Stardis on ka kuu aja eest Pa\u0308rnus peetud esimese kahepaatide Eesti Meistrivo\u0303istluste etapi ja\u0308rgsed sarja liidrid: Juuso ja Henri Roihu 49er klassis ning Helen Pais ja Helen Ausman 29er klassis."}, {"text_idx": "#000005", "text": "Ko\u0303igis klassides kokku on regatile registreerunud u\u0308le 70 vo\u0303istleja."}, {"text_idx": "#000006", "text": "Tallinn Race koosneb klassidele RS Feva, 29er ja 49er kahest eraldi peetavast vo\u0303istlusest, millest esimene lo\u0303peb laupa\u0308eval ning teine pu\u0308hapa\u0308eval."}, {"text_idx": "#000007", "text": "Esimese vo\u0303istluse kvalifikatsiooniso\u0303idud peetakse reedest laupa\u0308eva lo\u0303unani, kus esimesed kolm kvalifitseeruvad otse finaali ning neljanda kuni ku\u0308mnenda koha purjetajad poolfinaali. Neljandaks finaalis osalejaks on poolfinaali vo\u0303itja. Vo\u0303istluse lo\u0303pptulemused esimesest kuni neljanda kohani selguvad finaalso\u0303idus. Reede ja laupa\u0308eva vo\u0303istluse poolfinaal- ja finaalso\u0303idud toimuvad laupa\u0308eval algusega kell 14."}, {"text_idx": "#000008", "text": "Pu\u0308hapa\u0308eva vo\u0303istluse kvalifikatsiooniso\u0303idud peetakse pu\u0308hapa\u0308eva hommikul ning poolfinaal- ja finaalso\u0303idud pu\u0308hapa\u0308eva pa\u0308rastlo\u0303unal algusega kell 14."}, {"text_idx": "#000009", "text": "Tallinn Race lo\u0303pptulemused arvestatakse liites kokku reede ja laupa\u0308eva vo\u0303istluse ning pu\u0308hapa\u0308eva vo\u0303istluse lo\u0303ppkohad."}, {"text_idx": "#000010", "text": "Optimist ja Hansa 303 klassid vo\u0303istlevad ainult pu\u0308hapa\u0308eval. Optimisti purjetajatele peetakse hommikul kvalifikatsiooniso\u0303idud ning pa\u0308rastlo\u0303unal algusega kell 13 finaalid. Hansa 303 klassile koosneb regatt neljast pu\u0308hapa\u0308eva hommikupoolikul peetavast vo\u0303istlusso\u0303idust, kus lisaks Eesti parapurjetajatele on stardis La\u0308ti purjetajad."}, {"text_idx": "#000015", "text": "Eesti Jahtklubide Liit seisab igapa\u0308evaselt purjespordi ja huvimereso\u0303idu arendamise eest Eestis. Tegutseme ja\u0308rjekindlalt selle nimel, et purjetamise harrastajate, tippsportlaste ja regattide arv Eestis kasvaks aasta aastalt. Liidu eesma\u0308rgiks on kaasa aidata meie purjesportlaste tippkonkurentsi jo\u0303udmisele rahvusvahelistel tiitlivo\u0303istlustel ja tuua Eestisse ko\u0303rgetasemelisi purjetamisvo\u0303istlusi. Meie unistus on, et juba la\u0308hiaastail saame Eestis vo\u0303o\u0303rustada mo\u0303nd maailmaklassi purjetamisregatti, na\u0308iteks Purjetamise Maailma Karika finaali vo\u0303i isegi Volvo Ocean Race\u2019i. Hoiame Eesti kui mere- ja purjetamisriigi mainet aus!"}, {"text_idx": "#000016", "text": "Tallinna merepa\u0308evad 2019 toimuvad 12.\u201314. juulini, programmiga on vo\u0303imalik tutvuda kodulehel."}]